CELEX: C2005/217/79
Language: sk
Date: 2005-09-03 00:00:00
Title: Rozsudok Súdu prvého stupňa z 28. júna 2005 vo veci T-158/03, Industrias Químicas del Vallés, SA proti Komisii Európskych spoločenstiev (Smernica 91/414/EHS — Prípravky na ochranu rastlín — Účinné látky — Metalaxyl — Povoľovacie konanie — Súhrnné dokumenty a kompletné dokumenty — Lehoty — Zásada proporcionality — Zneužitie právomocí)

3.9.2005   
            
            
               SK
            
            
               Úradný vestník Európskej únie
            
            
               C 217/35
            
         
      ROZSUDOK SÚDU PRVÉHO STUPŇA
   
   z 28. júna 2005
   vo veci T-158/03, Industrias Químicas del Vallés, SA proti Komisii Európskych spoločenstiev (1)
   
   (Smernica 91/414/EHS - Prípravky na ochranu rastlín - Účinné látky - Metalaxyl - Povoľovacie konanie - Súhrnné dokumenty a kompletné dokumenty - Lehoty - Zásada proporcionality - Zneužitie právomocí)
   (2005/C 217/79)
   Jazyk konania: španielčina
   Vo veci T-158/03, Industrias Químicas del Vallés, SA, so sídlom v Mollet del Vallés (Španielsko), v zastúpení: C. Fernández Vicién, J. Sabater Marotias a P. González-Espejo, neskôr Fernández Vicién, Sabater Marotias a I. Moreno Tapia Rivas, advokáti, proti Komisii Európskych spoločenstiev (splnomocnení zástupcovia: S. Pardo Quintillán a B. Doherty, splnomocnení zástupcovia, ktorí si zvolili adresu na doručovanie v Luxemburgu), ktorej predmetom je návrh na zrušenie rozhodnutia Komisie 2003/308/ES z 2. mája 2003 o nezaradení metalaxylu do prílohy I smernice Rady 91/414/EHS a zrušenie povolení pre prípravky na ochranu rastlín obsahujúce túto účinnú látku (Ú. v. ES L 113, s. 8), Súd prvého stupňa (druhá komora), v zložení: predseda komory J. Pirrung, sudcovia N. J. Forwood a S. Papasavvas, tajomník: J. Palacio González, hlavný referent, vyhlásil 28. júna 2005 rozsudok, ktorého výrok znie:
   
               1)
            
            
               Žaloba sa zamieta.
            
         
               2)
            
            
               Industrias Químicas del Vallés, SA znáša trovy konania vrátane trov konania o predbežnom opatrení.
            
         
      (1)  Ú. v. EÚ C 158, 5.7.2003